google/wiki40b huggingface dataset:
Bad Dragon

Ιστορία

Η Bad Dragon ιδρύθηκε τον Ιούνιο του 2008. Ο Jan "Varka" Mulders, ένας από τους τέσσερις συνιδρυτές (οι άλλοι είναι οι "Athus", "Narse" και "Raith") άρχισε να φτιάχνει ερωτικά βοηθήματα στην εστία του κολλεγίου του στη Σκωτία το προηγούμενο έτος. Η εταιρεία εδρεύει τώρα στο Φοίνιξ της Αριζόνας.

Προϊόντα

Από τον Νοέμβριο του 2017, η Bad Dragon προσφέρει 61 όλισβους, 20 διεισδυτικά βοηθήματα, 4 φορητά αντικείμενα (ουσιαστικά επέκταση πέους), 5 συσκευαστικά, 5 Lil' Vibes (μικρότεροι όλισβοι που συνοδεύουν ένα μικρό όλισβο), 5 Lil 'Squirts (μικροί όλισβοι που προορίζονται για τη δοκιμή της δυνατότητας "Cumtube"), καθώς και διάφορα αξεσουάρ και εμπορεύματα. Όλοι οι όλισβοί τους είναι κατασκευασμένοι από σιλικόνη που έχει σκληρυνθεί με πλατίνα. Τα προϊόντα της εταιρείας απευθύνονται σε οπαδούς της φαντασίας, περιλαμβάνει δράκους, άλογα, όρκες, χίμαιρες και λυκάνθρωπους. Ο ιστότοπος παρείχε προηγουμένως βιογραφία και εικόνα για τον κάθε χαρακτήρα. Από τις 15 Αυγούστου 2017, ο ιστότοπος έχει πια μόνο εικόνα του εν λόγω ερωτικού βοηθήματος και λεπτομέρειες σχετικά με τις φυσικές του ιδιότητες, αν και οι εγγεγραμμένοι χρήστες μπορούν να ενεργοποιήσουν τη λειτουργία "Fantasy Mode", η οποία αντικαθιστά τις τυποποιημένες περιγραφές προϊόντων και τις φωτογραφίες με ιστορίες, περιγραφές και εικόνες που περιλαμβάνουν αναφορές σε φανταστικά ή με ανθρωπομορφισμό θέματα. Η Bad Dragon προσφέρει επίσης ένα τρισδιάστατο διαδραστικό μοντέλο για να θεαθούν συγκεκριμένες περιοχές του κάθε ερωτικού βοηθήματος. Τα προϊόντα χυτεύονται με το χέρι και μπορούν να προσαρμοστούν σε μεγάλο βαθμό, με επιλογή χρωμάτων, συμπεριλαμβανομένων των ειδικών αιτημάτων σταθερότητας και του μήκους του όλισβου· οι πελάτες μπορούν επίσης να υποβάλουν τα δικά τους σχέδια, ορισμένα εκ των οποίων επιλέγονται για ειδική παραγωγή. Οι όλισβοι μπορούν να παραγγελθούν με μια βεντούζα που είναι στην πραγματικότητα μια κοίλη περιοχή στο κάτω μέρος του όλισβου, και ένα "Cumtube" για την προσομοίωση της εκσπερμάτωσης· η εταιρεία πωλεί "Cum Lube".
Κάρολος Α΄ του Άνχαλτ-Τσερμπστ

Βιογραφία

Ήταν ο πρωτότοκος γιος του Ιωάννη Ε΄ πρίγκιπα του Άνχαλτ-Τσερμπστ και της Μαργαρίτας του Χοεντσόλερν, κόρης του Ιωακείμ Α΄ Νέστορα εκλέκτορα του Βρανδεμβούργου.
Το 1551 διαδέχθηκε τον πατέρα του μαζί με τους μικρότερους αδελφούς του Ιωακείμ-Ερνέστο και Βερνάρδο Ζ΄, καθώς ο νόμος του Οίκου των Ασκάνια δεν επέτρεπε διαίρεση του πριγκιπάτου. Το 1557 απεβίωσε ο θείος τους Γεώργιος Γ΄ πρίγκιπας του Άνχαλτ-Πλέτσκαου και οι τρεις αδελφοί κληρονόμησαν την επικράτειά του.
Το 1561 απεβίωσε στο Τσερμπστ σε ηλικία 27 ετών. Απεβίωσε άτεκνος και στη διακυβέρνηση του πριγκιπάτου έμειναν οι δύο αδελφοί του.

Οικογένεια

Νυμφεύτηκε την Άννα, κόρη του Μπάρνιμ ΙΑ΄ δούκα της Πομερανίας· δεν απέκτησαν απογόνους.
Εθνόσημο της Σιέρα Λεόνε

Το εθνόσημο της Σιέρα Λεόνε (μαζί με τη σημαία), . Ο θυρεός των όπλων απεικονίζει ένα λιοντάρι κάτω από ζιγκ ζαγκ σύνορα, εκπροσωπώντας τα Όρη του Λιονταριού, από τα οποία η χώρα έλαβε την ονομασία της. Υπάρχουν επίσης στο εθνόσημο οι πυρσοί που συμβολίζουν την εκπαίδευση και την πρόοδο. Στη βάση είναι κυματιστές μπάρες που απεικονίζουν τη θάλασσα. Το θυρεό στηρίζουν λιοντάρια, ίδια με το αποικιακό σύμβολο. Τα τρία κύρια χρώματα του θυρεού (λευκό, πράσινο και μπλε) χρησιμοποιούνται και στη σημαία της χώρας. . Το πράσινο συμβολίζει τη γεωργία, τα βουνά και τους φυσικούς πόρους, ενώ το γαλάζιο εκπροσωπεί την ελπίδα ότι το εθνικό λιμάνι της Φριτάουν θα συνεισφέρει για την ειρήνη στον κόσμο. Το λευκό είναι σύμβολο ενότητας και δικαιοσύνης. Στο κάτω μέρος του θυρεού, υπάρχει το εθνικό ρητό της χώρας.
Χαλκοβολφραμίτης

Ο Χαλκοβολφραμίτης, (cuprotungstite), είναι ένα σπάνιο ορυκτό του χαλκού (Cu), με προσμίξεις βάσεων του βολφραμίου (W), εξ ου και το όνομά του, που φέρεται με τον χημικό τύπο Cu₂[WO₄OH₂]. Ανήκει στην ομάδα των Βολφραμιαλάτων και φέρεται ν΄ ανακαλύφθηκε το 1869.
Έχει χρώμα πράσινο λαχανί έως λαδί ή ανοικτό καφέ, υαλώδης ημιδιαφανής. To ειδικό βάρος του είναι περίπου 7 και η σκληρότητά του 4-5. Είναι διαλυτό στα οξέα. Ανευρίσκεται σε μικροκρυσταλλική μορφή λεπτών διπυραμιδικών κρυστάλλων, είτε ως σφαιρίδια είτε ως κρούστες σε συσσωματώματα.
Κοιτάσματα του ορυκτού αυτού βρίσκονται στις ΗΠΑ, Μεξικό, Ευρώπη (Γερμανία, Αγγλία), Νότια Αφρική (Ναμίμπια), Ασία (Καζακστάν, Ιαπωνία) και Αυστραλία.
Αλίσια Βικάντερ

Καριέρα

Το 2011 έλαβε το Βραβείο Ανερχόμενης Ηθοποιού στο Διεθνές Φεστιβάλ Κινηματογράφου του Βερολίνου. Το 2015 κέρδισε το Όσκαρ Β' γυναικείου ρόλου για την ταινία Το κορίτσι από τη Δανία, ενώ ήταν υποψήφια και για Χρυσή Σφαίρα. Επίσης, το 2015 έπαιξε στην ταινία Ex Machina και προτάθηκε για Χρυσή Σφαίρα Α' Γυναικείου Ρόλου.

Προσωπική ζωή

To 2014 σύναψε σχέση με τον Μάικλ Φασμπέντερ και το 2017 παντρεύτηκαν.
Εθνική Οδός 111 (Ελλάδα, προπολεμική χρήση)

Περί ονομασίας

Το παράδοξο με αυτόν τον άξονα είναι ότι η αρίθμηση Ε.Ο. 111 δεν προκύπτει από την απόφαση του 1963 αλλά είναι προπολεμική. Συγκεκριμένα, στα Τεχνικά Χρονικά του 1934 αναφέρεται οδός με αύξοντα αριθμό 111 και ονομασία «Πατρών - Τριπόλεως», στον οποίο γίνονταν ή επρόκειτο να γίνουν έργα στα τμήματα: α) από χάνι Μπαλάση προς Δίβρην και β) γέφυρα Τριποτάμου, όπως δηλώνεται χαρακτηριστικά στη σχετική καταχώρηση. 
Μετά από την απόφαση του 1963, ο δρόμος αυτός αποκαλείται ως Ε.Ο. 33. Ωστόσο, οι ντόπιοι κάτοικοι της ευρείας αυτής περιοχής και όχι μόνο, εξακολουθούν να αποκαλούν ακόμη και σήμερα την συγκεκριμένη εθνική οδό ως «111», και συγκεκριμένα όλη την σημερινή Εθνική Οδό 33.
Φίλιππος της Έσσης-Ντάρμστατ

Βιογραφία

Γεννήθηκε στο Ντάρμστατ και ήταν ο τέταρτος γιος του Λουδοβίκου ΣΤ΄ λαντγκράβου της Έσσης-Ντάρμστατ και της Ελισάβετ-Δωροθέας των Βέττιν, κόρης του Ερνέστου Β΄ δούκα της Σαξονίας-Γκότα & Άλτενμπουρκ.
Πολέμησε για τους Αψβούργους στον Πόλεμο της Ισπανικής Διαδοχής και έγινε στρατάρχης (1708) και γενικός Διοικητής των στρατευμάτων στη νεοκατακτηθείσα Νάπολη. Μετά τον Πόλεμο (1714), με τη μεσολάβηση του Ευγενίου πρίγκιπα της Σαβοΐας, έγινε κυβερνήτης της Μάντουας. Έθεσε τον Αντόνιο Βιβάλντι διευθυντή μουσικής του παρεκκλησίου της Αυλής του· προς τιμήν του ο Βιβάλντι έγραψε την όπερα Τίτο Μάνλιο.
Αυτόνομη Περιφέρεια του Θιβέτ

Ιστορία του Θιβέτ

Το Θιβέτ ξεκινάει ιστορικά από την Θιβετιανή Αυτοκρατορία την κατάκτηση από την Δυναστεία Γιουάν, έπειτα από την  Δυναστεία των Τσινγκ, και πιο πρόσφατα τον 20ο αιώνα, το Θιβέτ αφού είχε κατακτηθεί από την Κίνα ανεξαρτητοποιήθηκε με de facto το 1913 από τον Δαλάι Λάμα ενώ αφού ξαναεισέβαλε η Κίνα (μόνιμα έως σήμερα) το Θιβέτ κατάφερε να κερδίσει την αυτονομία το 1950 - 1951.
Συμμετρικό πολυώνυμο

Ορισμός

\mathcal{R}[x_1,...,x_n] ο δακτύλιος των πολυωνύμων στις μεταβλητές x_1,..,x_n με συντελεστές απο το μοναδιαίο δακτύλιο \mathcal{R} και \mathcal{S}_n η συμμετρική ομάδα βαθμού n.
Ένα πολυώνυμο f \in \mathcal{R}[x_1,..,x_n] θα καλείται συμμετρικό (symmetric polynomial) αν ισχύει ότι
f (x_1,..x_n)=f(x_{\pi(x_1)},...,x_{\pi(x_n)}) για κάθε μετάθεση π\in \mathcal{S}_n.
Κυπριακή Ομοσπονδία Αθλητισμού Στίβου

Η Κυπριακή Ομοσπονδία Αθλητισμού Στίβου (ΚΟΕΑΣ) είναι το όργανο που εποπτεύει το άθλημα του στίβου στην Κύπρο.

Εθνικά αρχεία

Ο οργανισμός διατηρεί τα Κυπριακά ρεκόρ στον στίβο.
Δακτύλιος (άλγεβρα)

Σημείωση σχετικά με τον ορισμό

Στην γενικότητα του ένας δακτύλιος δεν είναι αναγκαστικό να έχει πολλαπλασιαστικό ουδέτερο. Ο παραπάνω ορισμός οφείλεται στην Έμμυ Ναίτερ (Emmy Noether) όπως παρατέθηκε σε μια εργασία της στο Mathematische Annalen, vol. 83 (1921).
Ερρίκος Β΄ της Βραβάντης

Βιογραφία

Ήταν ο πρωτότοκος γιος του Ερρίκου Α΄ δούκα της Βραβάντης & Λοτιέ και της Ματθίλδης του Οίκου Λωρραίνης, κόρης του Ματθαίου κόμη της Βουλώνης.
Όταν το 1235 απεβίωσε ο πατέρας του, τον διαδέχθηκε. Υποστήριξε τον γιο της αδελφής του Ματθίλδης, τον Γουλιέλμο Β΄ κόμη της Ολλανδίας ως υποψήφιο για να εκλεγεί βασιλιάς της Γερμανίας.
Τιτάνες

Οι Τιτάνες ήταν φυλή υπερφυσικών όντων της αρχαίας ελληνικής μυθολογίας, αποτελούμενη από ισχυρές θεότητες που γεννήθηκαν από τη Γαία και τον Ουρανό και κυβέρνησαν την περίοδο της Χρυσής Εποχής. Ο Όμηρος αναφέρει τρεις Τιτάνες, τον Κρόνο, τη Ρέα και τον Ιαπετό, οι οποίοι ήταν τέκνα του Ουρανού και της Τηθύος. Όλοι οι Τιτάνες, κάτοικοι του Ουρανού, ονομάζονταν και Ουρανίδες (Ουρανιώνας).

Οι Τιτάνες και σε άλλες Ελληνικές πηγές

Ο Ησίοδος, ωστόσο, δεν ήταν ο τελευταίος που μίλησε για τους Τιτάνες. Σωζώμενα αποσπάσματα ορφικής ποίησης, ιδιαίτερα, διατηρούν μερικές παραλλαγές του μύθου. 
Σε ένα ορφικό κείμενο, ο Δίας δεν επιτίθεται, απλά, βιαίως εναντίον του πατέρα του. Αντιθέτως, η Ρέα παραθέτει γεύμα στον Κρόνο ώστε να τον μεθύσει. Ο Δίας τον αλυσοδένει και τον ευνουχίζει. Αντί να σταλεί στον Τάρταρο, ο Κρόνος σέρνεται – ακόμα μεθυσμένος - στη σπηλιά της Νύκτας, όπου συνεχίζει να ονειρεύεται και να προφητεύει για ολόκληρη την αιωνιότητα. 
Ένας άλλος μύθος, που αφορά στους Τιτάνες και δεν είναι του Ησιόδου, περιλαμβάνει τον Διόνυσο. Σε κάποια στιγμή της βασιλείας του, ο Δίας αποφασίζει να παραχωρήσει τον θρόνο του για χάρη του βρέφους Διονύσου, που όπως και ο Δίας, ως βρέφος, φυλασσόταν από τους Κουρήτες. Οι Τιτάνες αποφασίζουν να σφάξουν το παιδί και να διεκδικήσουν τον θρόνο δικό τους. Βάφουν τα πρόσωπά τους με λευκό γύψο, αποσπούν με παιχνίδια την προσοχή του Διονύσου, μετά τον διαμελίζουν και βράζουν και ψήνουν τα μέλη του. Οργισμένος ο Δίας, συντρίβει με τον κεραυνό του τους Τιτάνες. Η Αθηνά διατηρεί την καρδιά σε ένα γύψινο ειδώλιο, από το οποίο δημιουργήθηκε ο Διόνυσος, εκ νέου. Αυτή η ιστορία αναφέρεται από τους ποιητές Καλλίμαχο και Νόννο, που αποκαλούν αυτόν τον Διόνυσο «Ζαγρεύς», και, επίσης, σε έναν αριθμό ορφικών κειμένων. 
Μία επανάληψη αυτής της ιστορίας, αναφερόμενη από τον νεοπλατωνικό φιλόσοφο Ολυμπιόδωρο, που γράφει, όψιμα, κατά τη χριστιανική περίοδο, πως η ανθρωπότητα ξεπήδησε από τον παχύ καπνό των καιόμενων πτωμάτων των Τιτάνων. Νεώτεροι συγγραφείς δηλώνουν πως η ανθρωπότητα γεννήθηκε από το αίμα που έχυσαν οι Τιτάνες στον πόλεμό τους εναντίον του Δία. 
Ο Πίνδαρος, ο Πλάτωνας και ο Οππιανός αναφέρονται, πρόχειρα, στην «Τιτανική φύση» του ανθρώπου.
Σχολείο δεύτερης ευκαιρίας

Το Σχολείο Δεύτερης Ευκαιρίας είναι ένα καινοτόμο δημόσιο Σχολείο Εκπαίδευσης Ενηλίκων για άτομα ηλικίας άνω των 18 ετών που δεν έχουν ολοκληρώσει την υποχρεωτική εκπαίδευση, με συνολική διάρκεια 2 εκπαιδευτικά έτη. Μετά την επιτυχή φοίτηση παρέχεται τίτλος ισότιμος του Γυμνασίου.

Περιγραφή προγράμματος

Το πρόγραμμα σπουδών διαφέρει από το αντίστοιχο της τυπικής εκπαίδευσης ως προς το περιεχόμενο, τη διδακτική μεθοδολογία και την αξιολόγηση των εκπαιδευομένων. Τα Σχολεία Δεύτερης Ευκαιρίας θεσμοθετήθηκαν στην Ελλάδα με το νόμο 2525/97 στο πλαίσιο που έχουν προδιαγράψει οι διακηρυγμένες αρχές της Ευρωπαϊκής Ένωσης. Το πρόγραμμα των Σ.Δ.Ε. συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από το Ελληνικό Δημόσιο.
Νικολάι Γιουντένιτς

Πρώτα χρόνια

Ο Γιουντένιτς γεννήθηκε στη Μόσχα, όπου ο πατέρας του υπηρετούσε ως κατώτερος δικαστικός υπάλληλος. Αποφοίτησε από το Αλεξάντροφσκι Στρατιωτικό Κολλέγιο το 1881 και από την Ακαδημία του Γενικού Επιτελείου το 1887. Υπηρέτησε αρχικά στην Αυτοκρατορική Φρουρά στη Λιθουανία από τον Νοέμβριο του 1889 μέχρι τον Δεκέμβριο του 1890. Τον Ιανουάριο του 1892 μετατέθηκε στη Στρατιωτική Περιοχή του Τουρκεστάν και προήχθη σε Αντισυνταγματάρχη τον Απρίλιο του 1892. Ήταν μέλος της εκστρατείας του Παμίρ το 1894 και προήχθη σε Συνταγματάρχη το 1896. Από τις 20 Σεπτεμβρίου 1900, ο Γιουντένιτς υπηρέτησε στο επιτελείο της 1ης Ταξιαρχίας Τυφεκιοφόρων του Τουρκεστάν.
Το 1902, ορίστηκε Διοικητής του 18ου Συντάγματος Πεζικού, με το οποίο έλαβε μέρος στον Ρωσοϊαπωνικό Πόλεμο των ετών 1904 και 1905. Τραυματίστηκε στο μπράτσο κατά τη διάρκεια της μάχης του Σαντέπου και στον λαιμό κατά τη διάρκεια της μάχης του Μουκντέν. Στο τέλος του πολέμου, προήχθη σε Υποστράτηγο.
Από τον Φεβρουάριο του 1907 υπηρέτησε ως Επιμελητής του Γενικού Επιτελείου της Στρατιωτικής Περιοχής του Καυκάσου. Προχήθη σε Αντιστράτηγο το 1912 και υπηρέτησε ως Αρχηγός Επιτελείου στο Καζάν.

Μετέπειτα ζωή

Μετά την απελευθέρωση του, ο Γιουντένιτς εξορίστηκε στη Γαλλία. Κατά τη διάρκεια 13 ετών, δεν είχε παίξει σημαντικό ρόλο στην κοινότητα των Λευκών μεταναστών. Απεβίωσε στο Σεντ Λορέντ ντου Βαρ, κοντά στη Νις στην Κυανή Ακτή, στις 5 Οκτωβρίου 1933.
Δημήτρης Κράνης

Βιογραφία

Υπηρετεί στον δικαστικό τομέα για πάνω από 40 χρόνια. Άρχισε τη δικαστική του καριέρα στο πρωτοδικείο Πειραιώς (1978-1979), για να προβιβασθεί ως πρωτόδικος το 1979 στη Χαλκιδική. Προήχθη στο βαθμό του Εφέτη στο εφετείο Αθηνών το 1998 και το 2010 έγινε μέλος του Αρείου Πάγου, ενώ το 2017 ήταν υποψήφιος για την θέση του Προέδρου του Αρείου Πάγου.
JSON

Στην πληροφορική, JavaScript Object Notation ή JSON είναι ένα ανοικτό μορφότυπο το οποίο χρησιμοποιεί κείμενο, που μπορεί να διαβαστεί από τον άνθρωπο, για τη μετάδοση αντικειμένων δεδομένων που αποτελούνται από  ζεύγη χαρακτηριστικών-τιμών και τύπου δεδομένων συστοιχιών (ή οποιασδήποτε άλλης σειριοποίησιμης τιμής). Πρόκειται για ένα πολύ κοινό μορφότυπο δεδομένων που χρησιμοποιείται για την ασύγχρονη επικοινωνία περιήγηση-διακομιστή, συμπεριλαμβανομένης της αντικατάστασης για XML σε μερικά συστήματα τύπου AJAX.
Γκασπάρε Φοσσάτι

Βιογραφία

Γεννήθηκε στις 17 Οκτωβρίου 1809 στην Μορκότε (Morcote) του Τιτίνου (Tessin). Ήταν γόνος οικογένειας αρχιτεκτόνων. Σπούδασε στην Ακαδημία της Μπρέγκα (Accademia di Brera) και εν συνεχεία περιηγήθηκε καταγράφοντας τις εντυπώσεις του σε λιθογραφίες. Εγκαταστάθηκε το 1833 στην Αγία Πετρούπολη, όπου διέπρεψε. Έκανε τα σχέδια της Ιταλικής εκκλησίας στην Μόσχα, μιας άλλης εκκλησίας στην Κροστάνδη, και την έπαυλη Μπερναρδάκη στην Μόσχα. Αναγορεύτηκε αρχιτέκτων στην αυλή του Τσάρου το 1836. Παντρεύτηκε το 1837 και πήγε στην Κωνστανινούπολη ένα χρόνο αργότερα για να κατασκευάσει τα σχέδια της Ρωσικής πρεσβείας. Επέστρεψε στο Μιλάνο και απεβίωσε στις 5 Σεπτεμβρίου 1883 στην γενέτειρά του. 
Στο Μιλάνο ονομάστηκε δρόμος προς τιμή του.

Αποκατάσταση Αγίας Σοφίας

Το 1847 ο Γκάσπαρε μαζί με τον αδελφό του Τζουζέπε ανέλαβαν το έργο της ανακαίνισης της Αγίας Σοφίας στην Κωνσταντινούπολη, από τον Σουλτάνο. Ο ναός δεν είχε συντηρηθεί για αιώνες και το συνεργείο του Φοσάτι , αποτελούμενο από πάνω από 800 εργάτες, κατάφερε σε δύο χρόνια να πραγματοποιήσει πολύ σημαντικό έργο , επιδιορθώνοντας πολλές φθορές και καθαρίζοντας πολλά ψηφιδωτά και διακοσμητικά στοιχεία που είχαν καλυφθεί με σοβάδες. Το 1852 δημοσίευσε στο Λονδίνο μια σειρά από υδατογραφίες που δημιούργησε ο ίδιος με τα έργα της αποκατάστασης, τα οποία δείχνουν την μεγαλοπρέπεια τόσο του εξωτερικού όσο και του εσωτερικού του ναού.
268 Αδορέα

Φυσικά χαρακτηριστικά

Η μέση διάμετρος της Αδορέας εκτιμάται σε 140 χιλιόμετρα. Ο φασματικός της τύπος είναι FC (υπότυπος ανθρακούχου) και το άλβεδό της είναι 0,044. Η Αδορέα περιστρέφεται γύρω από τον εαυτό της μία φορά κάθε 9 ώρες και 26 λεπτά.
Μακρυνίτσα Σερρών

Τοποθεσία-Φυσιογνωμία

Είναι ημιορεινό χωριό που χαρακτηρίζεται ως το «θέρετρο» των Σερρών». Είναι αμφιθεατρικά χτισμένη με μακεδονίτικη αρχιτεκτονική, με τρεχούμενα νερά για όλο το χρόνο και υπεραιωνόβιους πλάτανους. Βρίσκεται ανάμεσα στις λίμνες Κερκίνη και Δοϊράνη, σε υψόμετρο 395 μέτρων.

Αποστάσεις

Από τις Σέρρες: 70 χλμ και περίπου 45 λεπτά με το αυτοκίνητο. Από την Θεσσαλονίκη: 93 χλμ, περίπου 1 ώρα και από την Αθήνα 590 χλμ και 6 ώρες περίπου.

Πληθυσμός

Το 2001 είχε 365 κατοίκους (πραγματικός πληθυσμός), ενώ το 2011, κατά την απογραφή είχε 280 κατοίκους (μόνιμος πληθυσμός), κυρίως ποντιακής καταγωγής.

Ιστορικά στοιχεία

Το παλαιότερο όνομα της Μακρυνίτσας ήταν «Μάτνιτσα». Είναι από τα πιο παλιά χωριά των Σερρών, μεγάλο κεφαλοχώρι. Επί τουρκοκρατίας στη Μακρυνίτσα κατοικούσαν μισοί Τούρκοι από τη νότια πλευρά του χωριού (από το «Σπίτι του Παιδιού» και προς τα κάτω) και μισοί Έλληνες αλλά και κάποιες οικογένειες Βούλγαρων από τη βόρεια πλευρά του χωριού (από το «Σπίτι του Παιδιού» και προς τα πάνω) με συνολικό πληθυσμό κοντά στα 600 άτομα. Με τη Συνθήκη του Νεϊγύ οι Εξαρχικοί προσέφυγαν στη Βουλγαρία και με τη συνθήκη της Λωζάνης, οι μουσουλμάνοι προσέφυγαν στην Τουρκία, ενώ στο χωριό προστέθηκαν στον ντόπιο πληθυσμό, Πόντιοι και Βορειοθρακιώτες. Το χωριό ανοικοδομείται και γνωρίζει οικονομική άνθιση με την γεωργία αλλά και την κτηνοτροφία μέχρι τα μέσα της δεκαετίας του 1960, οπότε αρχίζει η μετανάστευση στο εξωτερικό κυρίως σε Γερμανία και Σουηδία, αλλά και στο εσωτερικό σε Αθήνα και Θεσσαλονίκη.
Βαλλωνικό Κοινοβούλιο

Το Βαλλωνικό Κοινοβούλιο, ή Βαλλωνικό Τοπικό Κοινοβούλιο (Γαλλικά: Parlement wallon ή Parlement régional wallon, παλαιότερα γνωστό ως Βαλλωνικό Τοπικό Συμβούλιο ή Conseil régional wallon), είναι το κοινοβούλιο της Βαλλωνίας, της νότιας περιοχής του Βελγίου. Η έδρα του βρίσκεται στην πόλη Ναμύρ.
Νικόλαος Πολυτόπουλος

Βιογραφικά στοιχεία

Ήταν γιος του Ζαχαρία Πολυτόπουλου. Ζούσε στο Δαδί, όπου ιδιώτευσε ως ιατρός.
Στις εκλογές του Νοεμβρίου 1910 εξελέγη βουλευτής Φθιώτιδος και Φωκίδας.
Ήταν παντρεμένος με την Άννα Παπαλουκά, σύζυγο του Αλκιβιάδη Παπαλουκά.
Επευφημισμός

Ο επευφημισμός ήταν εκδηλωτική έκφραση των αρχαίων Ελλήνων και Ρωμαίων. Αποδίδονταν ομαδικά και ρυθμικά και εξέφραζε έπαινο, συγκατάβαση, ευθυμία, ή αντίδραση, αποδοκιμασία ή δυσπιστία.

Ιστορική αναδρομή

Αρχικά ο επευφημισμός ήταν αυθόρμητη έκφραση των αρχαιότατων Ελλήνων στις συνελεύσεις. Αργότερα συστηματικοποιήθηκε. Αναφέρεται στην Ιλιάδα του Ομήρου.
Χρίστος Δήμας

Βιογραφικά στοιχεία

Γεννήθηκε στην Αθήνα και είναι γιος του Σταύρου Δήμα. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στη Συγκριτική Πολιτική στο London School of Economics and Political Science (LSE). Εν συνεχεία, ως υπότροπος του Ιδρύματος Ωνάση, εκπόνησε διδακτορική διατριβή στο LSE στην ευρωπαϊκή πολιτική με θέμα: «Η σημασία του εθνικού θεσμικού πλαισίου και της εγχώριας διαβούλευσης κατά τη διάρκεια προτεινόμενων μεταρρυθμίσεων. Η περίπτωση της ιδιωτικοποίησης των εθνικών τηλεπικοινωνιών στην Ελλάδα και την Ιρλανδία.» Μετά την αποφοίτησή του εργάστηκε στον ιδιωτικό τομέα ως σύμβουλος επιχειρήσεων.
Εξελέγη για πρώτη φορά βουλευτής Κορινθίας στις εκλογές του Μαΐου 2012 και επανεξελέγη σε αυτές του Ιουνίου 2012, του Ιανουαρίου 2015, του Σεπτεμβρίου 2015 και του του 2019.
Την 8η Ιουλίου 2019 τοποθετήθηκε υφυπουργός Έρευνας και Τεχνολογίας στην Κυβέρνηση Κυριάκου Μητσοτάκη.  
Είναι παντρεμένος με τη δικηγόρο Νικολέτα Συρεγγέλα και έχουν μία κόρη και έναν γιο.
DMOZ

Γενικές πληροφορίες

Το DMOZ ιδρύθηκε στις ΗΠΑ ως Gnuhoo από τους Ριτς Σκρέντα (Rich Skrenta) και Μπομπ Τρούελ (Bob Truel) το 1998 όταν εργάζονταν και οι δύο ως μηχανικοί για την Sun Microsystems. Ο Κρις Τόουλς (Chris Tolles), που εργαζόταν εκείνη την εποχή στη Sun Microsystems ως υπεύθυνος διαφημιστικού για την ασφάλεια του διαδικτύου, υπέγραψε το 1998 ως συνιδρυτής του Gnuhoo μαζί με τους Μπριν Ντόουλ (Bryn Dole) και Τζέρεμι Γουίνοκουρ (Jeremy Wenokur). Ο Σκέντρα είχε φτιάξει το TASS, πρόγονο του Τin, του δημοφιλούς λογισμικού ανάγνωσης νέων για συστήματα Unix. Συμπτωματικά, η αρχική κατηγορική δομή του αρχειοκαταλόγου Gnuhoo χρησιμοποιούσε κάποια τμήματα της δομής του Usenet newsgroups.
Ο αρχειοκατάλογος Gnuhoo ανέβηκε στον παγκόσμιο ιστό στις 5 Ιουνίου 1998. Μετά από ένα άρθρο του Slashdot στο οποίο προτεινόταν ότι το Gnuhoo δεν είχε τίποτα το κοινό με το πνεύμα του ελεύθερου λογισμικού, για το οποίο ήταν γνωστό το εγχείρημα GNU, ο Ρίτσαρντ Στόλμαν και το Ίδρυμα Ελεύθερου Λογισμικού εξέφρασαν αντιρρήσεις για τη χρήση του Gnu. Έτσι το Gnuhoo άλλαξε σε NewHoo. Κατόπιν η Yahoo! εξέφρασε αντίρρηση  για τη χρήση του "Hoo" στο όνομα, γεγονός που οδήγησε στην επιλογή του ZURL. Ωστόσο,πριν γίνει η αλλαγή σε ZURL, το NewHoo αποκτήθηκε από τη Netscape Communications Corporation τον Οκτώβριο του 1998 και έγινε Open Directory Project. Η Netscape δημοσίευσε τα δεδομένα του Open Directory με την άδεια Open Directory License. Η Netscape αποκτήθηκε από την AOL και η DMOZ περιλήφθηκε στο ενεργητικό της νέας εταιρείας.
Dark Roots of Earth

Ιστορία του δίσκου

Στις αρχές του 2009, οι Testament ξεκίνησαν να συνθέτουν υλικό για τον επερχόμενο δίσκο τους. Δύο χρόνια αργότερα, σε μια συνέντευξη κατά την διάρκεια της κρουαζιέρας "70000 Tons of Metal" ο τραγουδιστής Τσακ Μπίλι δήλωσε ότι είχαν ολοκληρωθεί έξι νέα τραγούδια.
Οι ηχογραφήσεις για το νέο δίσκο ξεκίνησαν στις 20 Ιουνίου 2011, χωρίς τον Πολ Μπόσταφ, ο οποίος έλειπε λόγω τραυματισμού, με τον Τζην Χόγκλαν να έχει πάρει την θέση του. Ο τίτλος του δίσκου ανακοινώθηκε στις 14 Ιουλίου 2011 και η επίσημη κυκλοφορία του πραγματοποιήθηκε, μετά από μερικές αναβολές, στις 27 Ιουλίου 2012. Ενδιάμεσα, ο Πολ Μπόσταφ ανακοίνωσε ότι δεν θα συνεχίσει με το συγκρότημα στις 1 Δεκεμβρίου του 2011, με τον Χόγκλαν να γίνεται μόνιμος αντικαταστάτης του.
Ο δίσκος ανέβηκε στο # 12 του Billboard πουλώντας 20.720 αντίτυπα κατά την πρώτη εβδομάδα κυκλοφορίας του στις Ηνωμένες Πολιτείες και συνολικά 58.500 αντίτυπα παγκοσμίως. Ο δίσκος έφθασε στην κορυφή των ουγγρικών τσαρτ, όντας το πρώτο # 1 του συγκροτήματος και μπήκε στο Top-10 στην Φινλανδία, την Γερμανία, την Σουηδία, την Πολωνία και την Ελβετία.
Μία εβδομάδα πριν την κυκλοφορία του άλμπουμ, ο Τσακ Μπίλι δήλωσε ότι το συγκρότημα θα προσπαθούσε να μην κάνει μεγάλα διαλείμματα ανάμεσα στους δίσκους του και οι κυκλοφορίες θα πραγματοποιούνταν ανά δύο χρόνια περίπου.
Κατά την περιοδεία για την προώθηση του "Dark Roots of Earth", οι Testament ηχογράφησαν το ζωντανό άλμπουμ με τίτλο "Dark Roots of Thrash".

Τραγούδια του δίσκου

1. Rise Up (Billy, Peterson) - 4:18
2. Native Blood (Billy, James, Peterson) - 5:21
3. Dark Roots of Earth (Billy, James, Peterson, Skolnick) - 5:45
4. True American Hate (Billy, Peterson, Souza, Skolnick) - 5:26
5. A Day in the Death(Billy, Peterson, Souza, Skolnick) - 5:38
6. Cold Embrace (Billy, James, Peterson, Skolnick) - 7:45
7. Man Kills Mankind (Billy, James, Peterson) - 5:05
8. Throne of Thorns (Billy, James, Peterson, Skolnick) - 7:04
9. Last Stand for Independence (Billy, James, Peterson) - 4:42
Όθων Α΄ της Σαξονίας

Κληρονόμοι

Παντρεύτηκε την Άθουι του Μπάμπενμπερκ (πέθανε το 903), κόρη του Ερρίκου της Φραγκονίας. Οι δύο μεγαλύτεροι γιοι του, Θάνκμαρ και Λιούντολφ, πέθαναν πριν από αυτόν, αλλά ο τρίτος γιος του, Ερρίκος, τον διαδέχθηκε και εξελέγη τελικά βασιλιάς. Η κόρη του Όντα παντρεύτηκε τον Καρολίδη βασιλιά Ζβέντιμπολντ της Λοθαριγγίας.
Ιταλική Απογραφή της Ρόδου 1922

Οι Επαρχίες της Ρόδου, το 1922

Ολόκληρο το νησί της Ρόδου, διαιρείται σε τρεις-Επαρχίες-Μουδηρίες. Η πρώτη Μουδηρία έχει Έδρα τη Ρόδο κατοικείται από 23.331 άτομα και περιλαμβάνει 13 χωριά. Η Δεύτερη Μουδηρία είναι του χωριού ΚΑΣΤΕΛΛΟΣ και αποτελείται από 16 χωριά. Η Τρίτη Μουδηρία είναι της ΛΙΝΔΟΥ και περιλαμβάνει 18 χωριά. Στα νησιά της Δωδεκανήσου κατοικούν 102.669 άτομα.